กฎกระทรวง ฉบับที่ 5 (พ.ศ. 2539) ออกตามความในพระราชบัญญัติประกันวินาศภัย พ.ศ. 2535
ประกาศวันที่ 1996-06-03

content: กฎกระทรวง ฉบับที่ ๕ (พ.ศ. ๒๕๓๙) ออกตามความในพระราชบัญญัติประกันวินาศภัย พ.ศ. ๒๕๓๕
content: อาศัยอำนาจตามความในมาตรา ๕ และมาตรา ๑๙ วรรคสอง แห่งพระราชบัญญัติประกันวินาศภัย พ.ศ. ๒๕๓๕ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้กำหนดประเภทของการประกันภัยไว้ ๔ ประเภท คือ (๑) การประกันอัคคีภัย (๒) การประกันภัยทางทะเลและการขนส่ง (๓) การประกันภัยรถ (๔) การประกันภัยประเภทอื่นนอกจาก (๑) (๒) หรือ (๓)
sectionNo: 2
content: ข้อ ๒ ให้บริษัทวางหลักทรัพย์ของบริษัทไว้กับนายทะเบียนเป็นหลักทรัพย์ประกันมีมูลค่าประเภทละไม่น้อยกว่าสามล้านห้าแสนบาท
content: ให้ไว้ ณ วันที่ ๑๕ พฤษภาคม พ.ศ. ๒๕๓๙ ชูชีพ หาญสวัสดิ์ รัฐมนตรีว่าการกระทรวงพาณิชย์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๙ วรรคสอง แห่งพระราชบัญญัติประกันวินาศภัย พ.ศ. ๒๕๓๕ บัญญัติให้การกำหนดประเภทของการประกันภัยและมูลค่าของหลักทรัพย์ที่บริษัทต้องวางไว้กับนายทะเบียนเป็นหลักทรัพย์ประกันเป็นไปตามที่กำหนดในกฎกระทรวง
content: สมควรกำหนดประเภทของการประกันภัยและมูลค่าของหลักทรัพย์ดังกล่าว จึงจำเป็นต้องออกกฎกระทรวงนี้